钦定古今图书集成/明伦汇编/闺媛典/第296卷 > 皇清二十九 > 秦士栋妻朱氏〈女附〉
## 钦定古今图书集成/明伦汇编/闺媛典/第296卷 > 皇清二十九 > 秦士栋妻朱氏〈女附〉

按《济南府志》：“朱氏，德州人，贡士朱时彪女，适秦士栋，生一女，而士栋遭乱被掳，朱年十九，劝更嫁，氏曰：‘吾人也，奈何效禽兽为’！” 抚女及笄，赘诸生于晋泮数年，晋泮亡，或以女无出，当更赘，女曰：“母训在耳。” 乃与母同守三十馀年。母没，哀痛卧柩侧，奉之如生，晚依嗣子终老。